ОПШТИ РОДИТЕЉСКИ САСТАНАК

У петак, 23.2.2018. је у холу школе одржан родитељски састанак за све родитеље чија деца похађају осми разред. Одзив родитеља је био одличан. Састанку су присуствовали директор школе Златан Радовановић, одељењски старешине Маријана Лазаревић, Дивна Илић и Драган Костић и педагог школе, Радмила Крстевска.

Дневни ред састанка је био следећи:

1. Упис ученика у средњу школу, процедуре и активности
2. Афирмативне мере
3. Разно

Родитељи су, пратећи презентацију, од директора добили важне информације из новог Правилника о упису ученика у средњу школу. Такође су упознати са информацијама из Правилника у вези уписа у школу ученика – припадника ромске националне мањине под повољнијим условима ради постизања пуне равноправности.

Педагог је указала родитељима зашто је важно да деца одаберу занимање које им највише лежи, као и које су последице лошег избора и шта је све потребно да се уради/предузме како не би дошло до погрешног избора.

На крају родитељског састанка родитељи су постављали питања и развила се дискусија о одређеним темама.

Педагог

Радмила Крстевска

У прилогу је презентација на којој су садржаји који су били на састанку